CELEX: 62017CN0370
Language: hr
Date: 2017-06-19 00:00:00
Title: Predmet C-370/17: Zahtjev za prethodnu odluku koji je 19. lipnja 2017. uputio Tribunal de grande instance de Bobigny (Francuska) – Caisse de retraite du personnel navigant professionnel de l'aéronautique civile (CRPNPAC) protiv Vueling Airlines S.A.

28.8.2017   
            
            
               HR
            
            
               Službeni list Europske unije
            
            
               C 283/25
            
         Zahtjev za prethodnu odluku koji je 19. lipnja 2017. uputio Tribunal de grande instance de Bobigny (Francuska) – Caisse de retraite du personnel navigant professionnel de l'aéronautique civile (CRPNPAC) protiv Vueling Airlines S.A.
   (Predmet C-370/17)
   (2017/C 283/34)
   Jezik postupka: francuski
   
      Sud koji je uputio zahtjev
   
   Tribunal de grande instance de Bobigny
   
      Stranke glavnog postupka
   
   
      Tužitelj: Caisse de retraite du personnel navigant professionnel de l'aéronautique civile (CRPNPAC)
   
      Tuženik: Vueling Airlines S.A.
   
      Prethodno pitanje
   
   Treba li se očuvati učinak koji obrascu E 101, koji je u skladu s člankom 11. stavkom 1. i člankom 12.a stavkom 1.a Uredbe Vijeća (EEZ) br. 574/72 od 21. ožujka 1972. o utvrđivanju postupka provedbe Uredbe (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice (1), izdala institucija koju je odredilo tijelo države članice čije se zakonodavstvo u području socijalne sigurnosti primjenjuje na zaposlenikovu situaciju, iako je obrazac E 101 ishođen prijevarom odnosno zloporabom prava koju je pravomoćno utvrdio sud države članice u kojoj je zaposlenik radio ili raditi?
   U slučaju da je odgovor na to pitanje potvrdan, sprečava li izdavanje obrazaca E 101 osobe koje su pretrpjele štetu zbog ponašanja poslodavca, počinitelja prevare da dobiju naknadu štete, a da se tužbama za određivanje odgovornosti protiv poslodavca u pitanje ne dovodi to jesu li zaposlenici bili osigurani u sustavima koje određuje obrazac E 101?
   
      (1)  SL L 74, str. 1., SL posebno izdanje na hrvatskom jeziku, poglavlje 5., svezak 8., str. 3.